cyanic-selkie/wikianc huggingface dataset:
Sortavalan Laulujuhlat
Historiaa
Neuvostoliiton aikana järjestettiin Sortavalassa juhannuksena 1990 Joensuun ja Sortavalan yhdessä järjestämä ja Joensuun laulujuhlien osana ollut "Maailmat kohtaavat" -päätöskonsertti. Konsertti oli eräänlainen ensiavautuminen Glasnostin ja Perestroikan hengessä ja se pidettiin Vakkosalmen puistossa vuoden 1935 laulujuhlien esikuvien mukaisesti. Paikalla oli jopa 10 000 kuulijaa, joista 1600 oli tullut juhlajunalla Joensuusta rajan yli.
Viidennet, ja samalla ensimmäiset Venäjällä järjestetyt varsinaiset Sortavalan Laulujuhlat olivat vuonna 2012. Juhlien järjestäjinä olivat Suomen puolelta Laatokankarjalaisten liitto sekä kansalaisjärjestöjä. Karjalan tasavallan puolelta organisaattoriena olivat Kulttuuriministeriö, Sortavalan kaupunki ja Sortavalan piiri. Heinäkuisiin juhliin saapui paikalle satoja suomalaisia esiintyjiä. Juhlissa esiintyi parikymmentä kuoroa, joista yli puolet olivat suomalaisia. Kolmipäiväisen tapahtuman teemana oli myös Sortavalan kaupungin 380-vuotinen historia. Kuudennet järjestettiin vuonna 2015.
Vuonna 2019 järjestettiin Sortavalassa jälleen laulujuhlat, jotka samalla juhlistivat 100-vuotista Karjalan tasavaltaa sekä 170-vuotiasta Kalevala-eepoksen toista, laajempaa painosta. Vuoden 2019 laulujuhlat järjesti: Karjalan tasavallan Kansallisten kulttuurien ja kansantaiteen keskus; Sortavalan hallintopiirin administraatio. Partnerit: Venäjän V. D. Polenovin kansantaiteen valtiollinen talo, Laatokankarjalaisten Liitto (Suomi) ja Sosiaalikulttuurinen nuorisokeskus. Mukana oli esiintyjiä Venäjän karjalaisilta alueilta sekä Suomesta ja Virosta.
Keelung (joki)
Keelung (, tw. Ke-lâng-hô) on Taiwanin pohjoisosassa kulkeva joki, joka lähtee Jingtongista Taipeihin ja Keelung-kaupunkiin. Joki on myös tunnettu lento-onnettomuudesta 4. helmikuuta 2015.
Tunisian perustuslaillinen demokraattipuolue
Tunisian perustuslaillinen demokraattipuolue (,, lyhenne RCD) oli tunisialainen poliittinen puolue, jonka perusti Zine el-Abidine Ben Ali helmikuussa 1988. Se korvasi sosialistisen Destourian puolueen.
6. helmikuuta 2011 sisäministeriö kielsi puolueen kokoontumiset ja 9. maaliskuuta oikeus määräsi sen hajotettavaksi.
Sami Ruotsalainen
Sami Ruotsalainen on suomalainen keramiikka- ja lasimuotoilija. Hän valmistui Taideteollisesta korkeakoulusta vuonna 2005. Hän on suunnitellut Arabialle Maku-keittiösarjan ja Marimekolle Hyvässä seurassa -astiasarjan, johon kuuluvat astiat on kuvittanut Maija Louekari.
Sami Ruotsalainen suunnittelee myös tekstiilejä. Hän on voittanut Marimekon kannustuspalkinnon ja toiminut pitkään mm. Kristina Isolan assistenttina.
Gui Minhai
Gui Minhai, tai, (s. 5. toukokuuta 1964 Ningbo, Kiina) on kiinalaissyntyinen ruotsalainen kirjankustantaja. Hän on ollut vuodesta 2015 vangittuna Kiinassa.
Gui Minhai muutti 1988 Kiinasta Ruotsiin opiskelemaan ja jäi sinne Taivaallisen rauhan aukion mielenosoitusten jälkeen 1989, kun Kiinan suhtautuminen demokratian kannattajiin oli muuttunut vihamieliseksi. Hän sai Ruotsin kansalaisuuden 1992. Hän väitteli tohtoriksi Ruotsissa, meni naimisiin, sai tyttären Angela Guin. Kun Kiinan poliittinen ilmapiiri vapautui, Gui palasi Kiinaan. Angela Gui asuu Britanniassa.
Gui Minhai perusti Hongkongiin kirjankustantamon Causeway Bay Books, joka julkaisee Manner-Kiinassa kiellettyjä kirjoja, jotka käsittelevät Manner-Kiinan poliittisia juonitteluja ja sisäpiirin tietoa Kiinan kommunistisesta puolueesta. Kustantamo on julkaissut kirjoja Mao Zedongin seksielämästä, Jiang Zeminiin liittyvistä korruptioepäilyistä ja useita kirjoja Xi Jinpingistä.
Vangitseminen Kiinassa
Gui Minhai katosi Thaimaassa Pattayalla 17. lokakuuta 2015 sen jälkeen kun hänen oli nähty poistuvan asunnostaan tuntemattoman miehen kanssa. Gui Minhain katoamisen jälkeen katosi loka-joulukuussa 2015 neljä muutakin Causeway Bay Bookin työntekijää. Ennen katoamistaan Guin sanotaan valmistelleen kirjan Xi Jinping ja hänen rakastajattarensa tai Xi ja hänen kuusi naistaan julkaisemista.
Gui Minhai sanoi 17. tammikuuta 2016 Kiinan valtion CCTV-televisiokanavalla palanneensa Kiinaan vapaaehtoisesti vastaamaan vuonna 2003 tapahtuneesta liikennerikkomuksestaan,  Kiinan väitteiden mukaan ottaakseen vastuun opiskelijan kuoleman aiheuttaneesta yliajosta. Asia on kuitenkin epäselvä. Kiinan viranomaiset ilmoittivat lokakuussa 2017, että Gui on vapautettu. Gui Minhai otettiin jälleen kiinni 20. tammikuuta 2018, kun hän oli kahden ruotsalaisen diplomaatin kanssa junassa matkalla Shanghaista Pekingiin Ruotsin suurlähetystöön tapaamaan ruotsalaista lääkäriä. Hänellä epäiltiin ALS-tautia. Kiina sanoi syyksi epäilyn valtionsalaisuuksien vuotamisesta. Gui esiintyi Kiinan televisiossa jälleen 9. helmikuuta 2018 ja sanoi palauttavansa juuri saamansa ilmaisunvapauspalkinnon Prix Voltairen ja syytti tilanteestaan Ruotsin viranomaisia.
Gui Minhain vapauttamisyrityksiä
Ollessaan valtiovierailulla Kiinassa heinäkuussa 2017 otti Stefan Löfven tapauksen esiin keskustelussa Xi Jinpingin kanssa. EU:n ulkopoliittinen edustaja Federica Mogherini vaati tammikuussa 2018 Guin vapauttamista. 37 europarlamentaarikkoa kirjoitti helmikuussa 2018 Xi Jinpingille kirjeen, jossa he vaativat Gui Minhain vapauttamista ilman ehtoja.
Ruotsin PEN myönsi Gui Minhaille 15. marraskuuta 2019 poissaolevana Tucholskyn palkinnon.
Anthems of Annihilation
Anthems of Annihilation on suomalaisen metalliyhtyeen Gloria Mortin kolmas studioalbumi. Se julkaistiin vuonna 2010 levymerkillä Cyclone Empire.
George Nevinson
George Wilfred Nevinson (3. lokakuuta 1882 Wigan – 13. maaliskuuta 1963 Lancaster) oli brittiläinen vesipalloilija. Hän kilpaili vuoden 1908 kesäolympialaisissa Lontoossa ja kuului siellä kultaa voittaneeseen joukkueeseen.
GT by Citroën
thumb|250px|GT by Citroën
GT by Citroën on ranskalaisen autovalmistaja Citroënin valmistama superauto, joka on kehitetty yhteistyössä pelitalo Polyphony Digitalin kanssa. Polyphony Digital osallistui auton tuotantoon saadakseen sen mukaan Gran Turismo 5 Prologue -peliin. Auton suunnittelu alkoi vuonna 2003, ja sen ensiesittely oli vuonna 2008 Pariisin autonäyttelyssä.
GT by Citroën maksaa kolme miljoonaa puntaa ja kiihtyy nollasta sataan 3,6 sekunnissa. Auto painaa 1 400 kilogrammaa, ja se on rakennettu pääosin alumiinista. Mallin on suunnitellut Takumi Yamamoto yhdessä Jean Pierre Plouén tiimin kanssa. Yamamoto on Polyphony Digitalin ohjaajan ja Gran Turismo -pelisarjan luojan, Kazunori Yamauchin lapsuudenystävä. GT by Citroën on vain yksi monista autoista, joiden suunnitteluun Polyphony Digital on osallistunut.
Bouligny
Bouligny on kunta Koillis-Ranskassa Meusen departementissa Grand Estin alueella. Kunnassa asui 2 558 asukasta vuonna 2017 ja sen pinta-ala on 7,02 neliökilometriä.
Boulignyn väkiluku on pienentynyt 182 asukkaalla vuodesta 2007, jolloin kunnassa asui 2 740 asukasta. Vuonna 2012 kunnan väkiluku oli 2 697, eli siellä asui 139 asukasta enemmän kuin vuoden 2017 väestönlaskennassa.
Pentti Sydänmaanlakka
Pentti Kalervo Sydänmaanlakka on henkilöstöjohtamisen konsultti ja tietokirjailija. Sydänmaanlakka on valmistunut filosofian tohtoriksi Aalto-yliopiston tuotantotalouden laitokselta 2002. Sydänmaanlakalla on myös tekniikan lisensiaatin tutkinto (2001) samalta laitokselta ja filosofian maisterin tutkinto (1980) Helsingin yliopistosta.
Työura
Sydänmaanlakka on työskennellyt pitkään henkilöstöjohdon tehtävissä muun muassa Nixdorfin, Siemensin, Koneen ja Nokian palveluksessa. Vuodesta 2002 lähtien hän on toiminut perustamansa yrityksen, Pertec Consulting Oy:n kautta, jonka omistus myytiin Hyvinvointivalmennus Hälsa Oy:lle elokuussa 2019.
Tutkimustoiminta
Sydänmaanlakka on rakentanut älykkään johtamisen viitekehystä väitöskirjassaan ja useissa kirjoissaan.
NHL-kausi 1951–1952
NHL-kausi 1951–1952 oli National Hockey Leaguen historian 35. kausi. Sen aikana kuusi NHL-joukkuetta pelasi kukin 70 runkosarjaottelua. Stanley Cupin voitti Detroit Red Wings, joka kukisti finaalisarjassa Montreal Canadiensin otteluvoitoin 4–0. Kyseessä oli Red Wingsin seurahistorian viides Stanley Cup -mestaruus.
Runkosarjan piste- ja maalipörssin sekä Art Ross Trophyn ja Hart Trophyn voitti Gordie Howe. Howe keräsi 70 ottelussa yhteensä 86 tehopistettä, joista 47 oli maaleja ja 39 syöttöpisteitä. Pudotuspelien pistepörssin ykkönen oli Howen tavoin Detroit Red Wingsia edustanut Ted Lindsay. Hän teki 8 pudotuspeliottelussa 7 tehopistettä, joista 5 oli maaleja ja 2 maaliin johtaneita syöttöjä. Parhaalle tulokkaalle myönnettävän Calder Memorial Trophyn sai Montreal Canadiensien Bernie Geoffrion, joka teki runkosarjassa 30 maalia ja antoi 24 maaliin johtanutta syöttöä. Ainoastaan Howe ja Bill Mosienko tekivät kauden aikana enemmän maaleja kuin Geoffrion.
Runkosarja
''Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu.''
Runkosarjan pistepörssi
''Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit''
Pudotuspelien pistepörssi
''Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit''
Undertale
Undertale on Toby Foxin kehittämä roolipeli. Peli on julkaistu Windowsille ja OS X:lle syyskuussa 2015, Linuxille vuonna 2016, PlayStation Vitalle, PlayStation 4:lle vuonna 2017, Nintendo Switchille vuoden 2018 syksyllä sekä Xbox Oneille vuonna 2021.
Pelin sävellykset, ohjelmoinnin ja käsikirjoituksen teki Toby Fox. Pelin grafiikka on toteutettu 8-bittisen aikakauden hengessä. Deltarune on Undertalen maailmaa muistuttava peli.
Peli sai kiittävän vastaanoton kriitikoilta. Erityisesti sen käsikirjoitusta ja hahmoja kehuttiin. Arvostelijat pitivät taistelupelimekaniikasta, nokkelasta huumorista sekä viittauksista vanhempiin roolipeleihin. Peli on saanut vaikutteita erityisesti EarthBoundista (1994). Pelin ääniraita on myös niittänyt kiitosta kriitikoilta.
Pelin kulku
Undertalessa pelaaja ohjaa ihmislasta alamaailmassa. Aluetta asuttavat ”hirviöt”, jotka karkotettiin maan alle ihmiskunnan kanssa käydyn sodan seurauksena. Hirviöitä on lukuisia erilaisia, ja pelaajan täytyy toimia heidän kanssaan vuorovaikutuksessa päästääkseen takaisin maan pinnalle. Pelaaja voi päättää, tappaako hirviöt vai säästääkö ne, joten pelaajan ei ole pakko käyttää FIGHT-toimintoa muutoin kuin Asgorea ja Floweyta vastaan. Päätökset vaikuttavat pelin kulkuun, erityisesti dialogiin ja pelin loppuun. Peli myös valitsee jokaisen pelikerran alussa luvun nollasta sataan, joka päättää muutamia asioita pelin aikana, jotka eivät vaikuta pelin loppuun.
Alueet
Pelissä on neljä eri pääaluetta, joilla pelaaja liikkuu.
Pelin kulku
Pelissä on olemassa kolme erilaista vaihtoehtoa, jotka pelaaja itse voi päättää.
Neutraali
Tällä pelimuodolla pelaaja voi tappaa hirviöitä sekä säästää niitä. Jos pelaaja on tappanut Papyruksen, Sans ilmestyy vasta Linnan käytävällä, jossa hän tuomitsee pelaajan jokaisesta teosta. Linnan päässä pelaaja tapaa Asgoren ja joutuu taistelemaan tätä vastaan. Taistelun lopussa pelaaja saa valita, säästääkö vai tappaako Asgoren. Valinnasta huolimatta Flowey ottaa kuuden aikaisemman ihmisen sielut ja muuttuu Omega Floweyksi. Tässä vaiheessa pelaaja ei enää pysty pakenemaan vaan joutuu taistelemaan Floweyta vastaan. Taistelun lopussa sielut tuhoavat Omega Floweyn, ja hän muuttuu normaaliin muotoonsa. Jälleen kerran pelaaja saa valita, tappaako vai säästääkö Floweyn. Kun peli on pelattu läpi, Flowey ilmestyy ruudulle ja antaa pelaajalle vinkin, että tämä aloittaisi pelin alusta mutta tällä kertaa ei tappaisi ketään. Tällöin pelaaja saisi oikean lopun. Jos pelaaja aloittaa uuden pelin samalla nimellä, hahmot niin ikään muistavat kokevansa hetken aiemmin, viitaten aiempaan läpipeluuseen. Kun pelin pelaa läpi ensimmäistä kertaa, saa aina neutraalin lopun, vaikkei olisi tappanut yhtäkään hirviötä.
Pasifisti
Tässä pelimuodossa pelaaja ei tapa yhtään hirviötä. Pelin lopussa Flowey tulee pelaajan luokse ja kehottaa hänen menevänsä hotelliin, jossa Undyne soittaa hänelle ja pyytää pelaajan tulevan Snowdinin kylään hakemaan kirjeen Alphykselle. Pelaaja pääsee Alphyksen salaiseen labraan ja joutuu Asgoren sijasta taistelemaan Asrielin kanssa, joka on pelin oikea päävastus. Pelin lopussa pelaaja joutuu vielä päättämään palaako kotiin vai jääkö alamaailmaan.
Genocide
Tässä pelimuodossa pelaajan täytyy tappaa kaikki hirviöt. Genocide-pelimuoto lähtee toimimaan vasta kunnes taisteluruudussa hirviön sijasta ilmestyy teksti "but nobody came" (suom. mutta kukaan ei tullut). Snowdin-maailman aikana tallennuspisteen kohdalla ilmestyy tappolaskuri, joka näyttää kuinka monta hirviötä pelaajan täytyy vielä tappaa. Genocide-muodon aikana musiikit on hidastettu ja pelaaja pystyy varastamaan rahaa Snowdinin kylän kaupasta. Pelimuodossa on kaksi virallista pomotaistelua. Toriel, Papyrus, Muffet ja Mettaton kuolevat yhdestä iskusta. Undyne uhraa itsensä pelastakseen Monster kidin. Undyne estää oman kuolemansa ja tämä muuttuu Undyne Undyingiksi. Hyökkäykset ovat samanlaisia, mutta nopeimpia. Pelin viimeinen vastus on Sans, jota ollaan sanottu pelin vaikeimmaksi vastukseksi. Pelaaja tappaa lopussa Asgoren ja Floweyn. Chara, joka oli koko ajan Pelaajan sisällä, ilmestyy pelin lopussa. Chara tappaa pelaajan riippumatta siitä valitseeko pelaaja tuhoaako maailman vai säästääkö sen.
Luettelo The Killersin kappaleista
Tämä on luettelo The Killers -yhtyeen levyttämistä kappaleista aakkosjärjestyksessä. Katso myös The Killersin diskografia.
Kim Wall
Kim Isabel Fredrika Wall (23. maaliskuuta 1987 Trelleborg, Ruotsi – 10. tai 11. elokuuta 2017 Køgenlahti, lähellä Kööpenhaminaa Tanskassa) oli ruotsalainen toimittaja. Hän vietti nuoruutensa Malmössä ja asui suurimman osan aikuiselämästään ulkomailla muun muassa Australiassa, Intiassa ja Hong Kongissa. Vuodesta 2012 lähtien Wall asui New Yorkissa ja 2016 alkaen myös Kiinassa, maaliskuusta 2017 lähtien Kööpenhaminassa. Elokuun 15. päivän jälkeen hän oli muuttamassa poikaystävänsä kanssa pysyvästi Pekingiin.
Työ toimittajana
Wallin kirjoituksia on julkaistu muun muassa The Guardianissa, The Independentissä, Timessa, Vicessa, Slatessa, South China Morning Postissa, The New York Timesissa ja Harper’s Magazinessa. Useimmat hänen jutuistaan oli tehty matkastipendien avulla vaarallisissa maissa kuten Pohjois-Koreassa ja Ugandassa, ja ne käsittelivät popkulttuuria, ulkopolitiikkaa, köyhyyttä ja feminismiä. Itse hän kertoi juttuaiheistaan Twitter esittelyssään:
“I write about hackers, hustlers, Vodou, vampires, Chinatowns, atomic bombs, feminism.”
Viimeinen julkaistu juttu heinäkuussa 2017 kertoi Kuuban kulttuurista ja Internetistä.
Wallilla oli yliopistotutkinnot 2011 London School of Economics & Political Sciencista pääaineenaan kansainvälinen politiikka ja Ruotsin Amerikka-säätiön stipendiaattina 2013 Columbian yliopiston Journalistic-Schoolista kaksoistutkinto pääaineinaan sekä journalismi että kansainväliset suhteet. Hän opiskeli myös mandariinikiinaa. Vuonna 2016 hän voitti parhaan digitaalisen reportaasin Hansel Mieth -palkinnon yhdessä Jan Hendrik Hinzelin ja Coleen Josen kanssa reportaasistaan, joka koski ilmastonmuutosta ja Marshallinsaarten ydinkokeita.
Kim Wall asui kuolemansa aikaan poikaystävänsä kanssa Kööpenhaminassa. Wallin kuoleman jälkeen perhe ja ystävät perustivat Kim Wall Memorial Fund -säätiön, jonka tarkoitus on tukea alakulttuureista juttuja tekeviä naistoimittajia. Lokakuussa 2017 Wall asetettiin postuumisti ehdolle Prix Europa Outstanding Achievement Award (Vuoden paras eurooppalainen journalisti) -palkinnolle, jonka voitti Can Dündar. Marraskuussa 2017 Ruotsin televisio SVT esitti Wallin elämästä dokumentin nimeltä ”Hon som ville berätta”. Tanskan TV2 esitti Wallista ohjelman tammikuussa 2018. TV5 esitti 7.3.2018 Wallista tanskalaisen dokumentin nimeltä ”Kuolema sukellusveneessä”.
Kuolema
Wallin epäiltiin joutuneen henkirikoksen uhriksi. Wall oli tekemässä 10. elokuuta 2017 juttua Wired-lehteen tanskalaisen keksijän Peter Madsenin UC3 Nautilus -sukellusveneellä, joka upposi ja samaan aikaan Wall katosi.
Tanskan poliisi pidätti Madsenin, koska epäili häntä Wallin murhasta. Vangitsemisoikeudenkäynnissä rikosnimike lieveni kuolemantuottamukseksi. Tutkintavankeuden aikana oikeus muutti vangitsemisperustetta tiukemmaksi: ”kuolemantuottamus raskauttavien asianhaarojen vallitessa” (uagtsomt manddrab under særligt skærpende omstændigheder). Syyskuussa 2017 uusien todisteiden (muun muassa DNA-tutkimuksen) perusteella alkuperäinen murhasyyte palautettiin voimaan. Poliisin mukaan Madsen on kertonut, että toimittaja Kim Wall kuoli sukellusveneessä onnettomuuden seurauksena, ja Madsen hautasi hänet Kögenlahteen, joka on merialue Kööpenhaminan eteläpuolella Amagerin saaren ja Stevnsin kunnan välissä.
Wallin päätön torso löydettiin merestä 21. elokuuta 2017. 6. lokakuuta Tanskan poliisi ilmoitti löytäneensä myös molemmat jalat, useilla painoilla varustettuun pussiin kätketyn pään sekä muovipussin, jossa oli Wallin vaatteita ja veitsi. Saha löydettiin kuusi päivää myöhemmin. Wallin verta, hiuksia sekä alusvaatteet löytyivät sukellusveneestä jo aiemmin. Kädet löydettiin yksitellen 21. ja 29. marraskuuta 2017. Median mukaan ruumiissa oli 15 puukoniskua, joista 14 sukupuolielinten alueella. Tuomioistuimen päätöslauselmassa sanotaan, että puukoniskuja oli sukupuolielinten alueella kuusi ja rintakehässä kaksi puukonpistoa.
Peter Madsenia vastaan nostettiin 16. tammikuuta 2018 syyte Kim Wallin murhasta. Syyttäjä toteaa, että kyse on epätavallisesta ja poikkeuksellisen vakavasta rikoksesta. Madsen kiistää murhanneensa Wallin. Hän on kuitenkin myöntänyt paloitelleensa tämän ruumiin ja heittäneensä ruumiinosat mereen. Oikeudenkäynti Madsenia vastaan alkoi 8. maaliskuuta. Tuomion annettiin huhtikuussa 2018. Hän sai elinkautisen vankeustuomion ja vetosi ylempään oikeusasteeseen, mutta tuomio jäi voimaan. Madsen sanoi toimittaja Kristian Linnemannille nauhoitetussa keskustelussa murhanneensa Kim Wallin. Syynä oli se, että Madsen suuttui jostain.
Piipponen
Piipponen on suomalainen sukunimi, joka on muun muassa seuraavilla henkilöillä:
Parhaan elokuvan Jussi
Parhaan elokuvan Jussi on yksi Jussi-palkinnoista, joita Filmiaura ry. jakaa vuosittain suomalaisille elokuville.
Kill the Noise
Kill The Noise tai Ewun (oik. Jakob ”Jake” Stanczak, s. 27. tammikuuta 1980 Rochester, New York) on yhdysvaltalainen elektronisen musiikin tuottaja ja DJ.
Kill The Noisen tuotannon musiikkilajeja ovat pääosin dubstep ja electro house. Hän on työskennellyt monen tunnetun artistin kanssa, mukaan lukien Feed Me, Evol Intent, 12th Planet, The Upbeats, Dieselboy, Skrillex ja Korn. Hän on myös esiintynyt monilla heidän albumeillaan. Vuonna 2011 hän esiintyi Kornin kappaleissa ”Narcissistic Cannibal” (mukana myös Skrillex) ja ”Fuels the Comedy”. ”Narcissistic Cannibal” julkaistiin singlenä 18. lokakuuta 2011. Molemmat kappaleet julkaistiin Kornin studioalbumilla The Path of Totality 6. joulukuuta 2011. Perjantaina 3. helmikuuta 2012 Stanczak esiintyi Kornin kanssa Jimmy Kimmel Live ohjelmassa. Hän on myös tuntenut tunnetun house- & dubstep-tuottaja Feed Men 8-vuotiaasta asti.
Jovian Hediger
Jovian Hediger (s. 17. joulukuuta 1990) on sveitsiläinen maastohiihtäjä.
Maailmancupissa Hediger kilpaili ensimmäisen kerran Davosissa joulukuussa 2009. Ensimmäiset maailmancupin pisteensä hän saavutti Roglan vapaan hiihtotavan sprintissä joulukuussa 2011 oltuaan 22:s. Kymmenen parhaan joukkoon hän sijoittui ensimmäisen kerran oltuaan seitsemäs Lahden vapaan hiihtotavan sprintissä maaliskuussa 2013. Parhaimmillaan hän on sijoittunut maailmancupissa neljänneksi Toblachin vapaan hiihtotavan sprintissä joulukuussa 2015. Vapaan hiihtotavan parisprintissä hän oli Roman Furgerin kanssa toinen Ulricehamnissa helmikuussa 2021.
Hediger on sijoittunut MM-kilpailujen perinteisen hiihtotavan sprintissä 25:nneksi Val di Fiemmessä 2013, 21:nneksi Falunissa 2015 ja 12:nneksi Oberstdorfissa 2021. Lahden MM-kilpailuissa 2017 hän oli vapaan hiihtotavan sprintissä yhdestoista ja Seefeldissä 2019 39:s. Sotŝin olympialaisissa 2014 hän sijoittui vapaan hiihtotavan sprintissä 47:nneksi ja Pyeongchangissa 2018 perinteisen sprintissä 18:nneksi. Pekingin olympialaisissa 2022 hän oli vapaan hiihtotavan sprintissä 22:s.
Lebor Gabála Érenn
Lebor Gabála Érenn, nykyiiriksi Leabhar Gabhála Éireann ja englanniksi The Book of Invasions, on keskiaikainen kokoelma runo- ja proosamuotoisia irlantilaisia myyttejä. Kirja kertoo irlantilaisten alkuperästä ja Irlannin myyttisistä alkuasuttajista.
Lebor Gabála koottiin yhteen 1100-luvulla, mutta se perustuu jo 500–600-luvuilla luostareissa kirjoitettuihin Irlannin kansojen historiankirjoihin. Kirja kuvaa Irlannin myyttisiä valloituksia ennen vedenpaisumusta. Keskeisessä osassa on jumalten heimo Tuatha Dé Danann, joka tarinoiden mukaan asui Irlannissa ennen Milin poikia eli kelttejä. Keltit ajavat lopulta Tuatha Dé Danannin maanalaiseen valtakuntaan.
USS Anthony (DD-172)
USS Anthony (runkonumero DD 172) oli Yhdysvaltain laivaston Wickes-luokan hävittäjä, joka valmistui pian ensimmäisen maailmansodan päätyttyä.
Valmistus
Yhdysvaltain laivasto tilasi aluksen Union Iron Worksiltä San Franciscosta Kaliforniasta, missä köli laskettiin 18. huhtikuuta 1918 nimettömänä hävittäjä No. 172:na. Laivastoesikunnan 1. elokuuta 1918 päivätyllä käskyllä alus nimettiin USS Anthonyksi ja laskettiin vesille 10. elokuuta kumminaan San Franciscon Canadian Bank of Commercen johtajan Bruce Heathcoten tytär neiti Grace Heathcote. Alus otettiin palvelukseen 19. kesäkuuta 1919 Mare Islandin laivastontelakalla Vallejossa Kaliforniassa ensimmäisenä päällikkönään David Alexander Scott.
Palvelus
Varustamisen päätyttyä Anthony vieraili Santa Barbarassa, missä alus osallistui Yhdysvaltain itsenäisyyspäivän juhlallisuuksiin. Seuraavana päivänä se lähti etelään San Diegoon, jossa alus osallistui harjoitukseen ennen paluutaan San Franciscon lahdelle 19. heinäkuuta. Alus teki 25.–31. heinäkuuta pikavisiitin Bremertoniin Washingtoniin palaten Montereyn kautta San Diegoon 4. elokuuta. Se jatkoi matkaansa Colnettinlahdelle. Palatessaan yöllä 5. elokuuta San Diegoon alus havaitsi Tyynenmeren laivaston 4. laivueen ankkurissa South Coronadon rannikolla.
Seuraavana päivänä alus osallistui laivastokatselmukseen, minkä jälkeen se kuljetti vierailijoita San Pedroon. Tankattuaan USS Kanahwalta 11. elokuuta alus lähti Redondo Beachin edustalle, jossa se liittyi iltapäivällä 13. elokuuta USS Texasin, USS Nebraskan, USS Seattlen, USS Prairien sekä USS Tarbellin ja USS Sprostonin muodostamaan osastoon. Kolme päivää myöhemmin alus kiinnittyi kunnalliseen laituriin Santa Monicassa, josta se jatkoi 19. elokuuta rannikkoa pitkin Santa Barbaraan. Alus tankkasi Loas Angelesissa, minkä jälkeen se kuljetti matkustajia Santa Barbaraan ennen siirtymistään Santa Cruziin etsimään kadonnutta lentokonetta.
Alus havaitsi koneen iltapäivällä 29. elokuuta ja se ankkuroitui Redwood Canyonin edustalle. Pian saavuttuaan alukselta siirrettiin lentokoneen miehistölle huopia ja elintarvikkeita. Alus palasi vielä samana iltana Santa Cruziin. Alus siirsi 30. elokuuta San Franciscon lahdella lentomateriaalia SC-278:lle ja armeijan hinaajalle El Aguadorille, minkä jälkeen se palasi laivasto-osastoon Bolinasinlahdella. Alus lähti laivaston mukana 1. syyskuuta laivastokatselmukseen, jossa se ampui 17 kunnialaukausta laivastoministeri Danielsin kunniaksi.
Ciara Bravo
Ciara Quinn Bravo (s. 18. maaliskuuta 1997 Kentucky, Yhdysvallat) on yhdysvaltalainen näyttelijä. Hänet tunnetaan parhaiten Nickelodeonin nuortensarja Big Time Rushin Katie Knightin ja Foxin Red Band Societyn Emma Chotan rooleista.
Bravo on myös antanut äänensä Giselitalle Karvakamut-elokuvissa, Kielolle Onni on lämmin riepu, Jaska Jokunen -elokuvassa ja Saralle lastenohjelmassa Erikoisagentti Oso.
Näyttelijänä
Bravo osallistui Dallasissa pidettyyn Mike Beaty Model and the Talent Expo -tapahtumaan yhdeksänvuotiaana, josta managerit Bryan Leder ja Frederick Levy kiinnittivät huomion hänen taitoihinsa.
Ensimmäiset ääniroolit hän sai Playhouse Disneyn ja Disney Juniorin kanavien animaatiosarjoista.
Vuonna 2008 Bravo esiintyi Newportin yleisöakvaarion mainoksessa, sekä pienessä roolissa elokuvassa Enkelit ja demonit.
Bravo valittiin esittämään Katie Knightia Nickelodeonin nuortensarjassa Big Time Rush vuonna 2009.
Vuonna 2014 hän sai Emma Chotan roolin Foxin draamasarjassa Red Band Society.
Keski-Uudenmaan pelastuslaitos
pienoiskuva|150x150px|Keski-Uudenmaan pelastuslaitoksen tunnus, jossa [[Uudenmaan vaakuna|Uudenmaan maakunnan vaakuna.]] Keski-Uudenmaan pelastuslaitos on yksi Suomen 22:sta alueellisesta pelastuslaitoksesta. Hallinnollisesti Keski-Uudenmaan pelastuslaitos on Vantaan kaupungin alainen kunnallinen liikelaitos. Keski-Uudenmaan pelastuslaitoksen pienoiskuva|150x150px|Keski-Uudenmaan pelastuslaitoksen tunnus vuosina 2004–2022. pelastuskeskus ja hallinto sijaitsevat Vantaalla Lentokentän kaupunginosassa Helsinki-Vantaan lentoaseman alueella (Teknikontie 4, 01530 Vantaa).
Pelastuslaitoksen vastuualueeseen kuuluu kahdeksan kuntaa: Hyvinkää, Järvenpää, Nurmijärvi, Kerava, Mäntsälä, Pornainen, Tuusula sekä Vantaa.
Lumilautailu talviolympialaisissa 2018 – miesten lumilautacross
Lumilautailun miesten lumilautacross talviolympialaisissa 2018 järjestettiin 15. helmikuuta 2018 Pyeongchangissa, Etelä-Koreassa.
Keski-Uudenmaan pelastuslaitos
Paloasemat ja ensihoitoasemat
Keski-Uudenmaan pelastuslaitoksen paloasemat ja ensihoitoasemat sijaintikunnittain. Asemaverkostoa täydennetään lähivuosina, koska olemassaoleva asemaverkosto ei ole pystynyt takaamaan vaaditun tasoista, riittävän nopeaa ensivastetta (mm. ensihoitoa) useilla taajama-alueilla. Esimerkiksi Vantaalle on suunniteltu rakennettavan vuosina 2022-2026 neljä uutta valmiusasemaa Keski-Uudenmaan pelastuslaitoksen käyttöön. thumb|Havukosken paloasema (2011). thumb|Hyvinkään paloasema. thumb|Vantaankosken paloasema.
Zaleukos
thumb|250px|Kuvitteellinen kuva Zaleukoksesta. Guillaume Rouillé: Promptuarii Iconum Insigniorum, 1553. Zaleukos (n. 660 eaa.) oli antiikin kreikkalainen lainsäätäjä, joka oli kotoisin Lokroi Epizefyrioista Suur-Kreikasta. Hänen sanotaan laatineen kreikkalaisen maailman ensimmäisen kirjoitetun lakikokoelman, lokroilaisen lain.
Keski-Uudenmaan pelastuslaitos
Sopimus- ja tehdaspalokuntien asemat
Keski-Uudenmaan pelastuslaitoksen apuna alueella toimii 30 sopimuspalokuntaa. Näistä kolme on tehdaspalokuntia (TPK: Tikkurila Oyj:n TPK, Altian Rajamäen tehtaiden TPK ja Hyvinkään konepajan TPK) ja 27 vapaaehtoisia palokuntia (VPK). Sopimuspalokunnat tukevat pelastuslaitoksen toimintaa tulipalo- ja onnettomuustilanteissa henkilöstöllään ja kalustollaan.
Lumilautailu talviolympialaisissa 2018 – miesten lumilautacross
Sijoittelu
Sijoittelukierros järjestettiin kello 11.00.
Zaleukos
Zaleukoksen lait olivat yksinkertaiset mutta ankarat. Tässä niitä on verrattu Drakonin lakeihin. Lokroilaiset pitäytyivät lakeihin pitkään ja tulivat tunnetuksi tästä. Lakien eräs uusi piirre oli se, että rangaistukset oli määritetty suoraan laissa, sen sijaan että ne olisi määrätty vasta oikeudenkäynnin aikana. Lait käsittelivät myös mm. omistamista, siirtokuntien asuttamista sekä ylellisyysveroja, kieltäen esimerkiksi laimentamattoman viinin nauttimisen muutoin kuin lääkinnällisistä syistä.
Lakien asettamisen jälkeen lokroilaiset säätivät, että jos joku ehdottaa uusia lakeja tai muutoksia vanhoihin, hänen tulee astua neuvoston eteen köysi kaulansa ympärillä. Jos neuvosto äänestää hänen ehdotustaan vastaan, hänet kuristetaan saman tien.
Eräs Zaleukoksen laeista kielsi ketään kuolemanrangaistuksen uhalla astumasta neuvoston kokoussaliin aseistettuna. Kerrotaan, että Zaleukos erehtyi kuitenkin itse tekemään näin, kun kaupunki oli sodassa. Kun hänelle huomautettiin asiasta, hän heittäytyi omaan miekkaansa sanoen, että lakia tulee puolustaa. Myös Kharondaan kuolemasta kerrotaan samanlaista tarinaa, ja Zaleukos sekoitetaan usein häneen.
Zaleukokseen on joskus viitattu Pythagoraan oppilaana, mutta tämä on anakronistista. Timaios Lokroilainen kielsi Zaleukoksen historiallisuuden kokonaan, mutta tälle ei ole perusteita.
JiiPee
Jiipeenetti.fi (aiemmin JiiPee) on Poikien ja Tyttöjen keskuksen, Suomen Lähetysseuran ja Kirkon kasvatus- ja perheasioiden keskuksen yhdessä julkaisema lasten ja nuorten verkkolehti, joka alkoi ilmestyä paperimuodossa nimellä Joka Poika jo vuonna 1938. JP-nimen se sai 1985. Nimeä vaihdettiin, koska lehti suunnattiin poikien lisäksi tytöille. JiiPee on poliittisesti sitoutumaton, kristilliseltä arvopohjalta toimitettu lehti, jonka lukijakunta ovat 9–13-vuotiaat tytöt ja pojat.
MCC Chicago
oikea|pienoiskuva|Kuva vankilasta. Metropolitan Correctional Center, Chicago (lyh. MCC Chicago) on Yhdysvaltain liittovaltion hallinnon tutkintavankila mies- ja naisvangeille Chicagon keskustassa. Yhdysvaltain oikeusministeriön alainen vankeinhoitolaitos ylläpitää vankilaa.
JiiPee
Vuoden 2012 tammikuussa JiiPee-lehti siirtyi verkkojulkaisuksi jiipeenetti.fi-sivustolle, ehdittyään ilmestyä 74 vuotta printtilehtenä. Verkkolehden päätoimittajana on PTK:n koulutussihteeri Juha Kinanen.
Ivar Holmquist
Carl Axel Fredrik Ivar Holmquist (22. helmikuuta 1879 Helsingborg – 24. syyskuuta 1954 Djursholm) oli ruotsalainen kenraali ja urheilujohtaja. Sotilasurallaan hän oli vuosina 1940–1948 Ruotsin maavoimien komentaja. Urheilujohtajan urallaan hän toimi vuosina 1924–1934 Kansainvälisen hiihtoliiton (FIS) ensimmäisenä puheenjohtajana.
Ivar Holmquist oli kenraaliluutnantti Fredrik Holmquistin ja hänen puolisonsa vapaaherratar Cecilia Raabin poika. Hän meni sotilasuralle kuten isänsäkin. Hän toimi aliluutnanttina Götan henkikaartissa vuodesta 1899 ylennettynä 1903 luutnantiksi. Sotakorkeakoulussa hän opiskeli vuosina 1902–1904. Vuosina 1905–1907 hän toimi yleisesikunnan kokelaana ja 1908 luutnanttina yleisesikunnassa, jossa hänet ylennettiin kapteeniksi vuonna 1912. Vuodesta 1917 hän oli jälleen Götan henkikaartissa. Hän toimi vuonna 1919 pääesikunnassa, jossa hänet ylennettiin vuonna 1919 majuriksi. Sen jälkeen hän siirtyi Ranskan sotakorkeakouluun Pariisiin. Hän palasi vuonna 1924 takaisin Götan henkikaartiin, jossa hänet ylennettiin vuonna 1925 everstiluutnantiksi. Vuonna 1928 hänestä tuli eversti ja sijoituspaikkana Norrbottenin rykmentti Bodenissa. Vuonna 1934 hänestä tuli Pohjoisen armeijaosaston prikaatinkomentaja sijoituspaikkana Östersund. Vuonna 1937 hänet ylennettiin kenraalimajuriksi. Vuonna 1940 hän seurasi kenraaliluutnantti Per Sylvania maavoimien komentajana kenraaliluutnantiksi ylennettynä. Tässä tehtävässä hän oli sotavuodet eli vuodet 1940–1944.
Sotilaana Holmquist oli hyvin kansainvälinen. Hän kävi vuonna 1908 opintomatkan Venäjällä ja toimi vuosina 1911–1917 Sotakorkeakoulun opettajana. Vuonna 1912 juuri ennen ensimmäistä maailmansotaa hänet komennettiin Itävalta-Unkarin armeijaan. Maailmansodan jälkeen vuonna 1918 hän toimi pääesikunnassa Ahvenanmaan kysymyksen parissa. Hän toimi tällöin sihteerinä neuvotteluissa, jotka koskivat Ahvenanmaan linnoitusten purkamista. Vuonna 1919–1920 hän oli Pariisissa sotakorkeakoulussa, ja vuonna 1921 hän toimi asiantuntijana Kansainliiton käsittelemässä Ahvenanmaan kysymyksessä Sveitsin Genevessä. Kotimaassa hän toimi 1920-luvun kouluttajana taktisen kurssin kouluttajana.
Maavoimien komentajuus ajoittui sotavuosiin, jolloin naapurimaa Suomi oli sodassa Neuvostoliittoa vastaan. Holmquistin linja oli, kuten Ruotsin silloisen Per Albin Hanssonin johtaman hallituksen, hyvin varovainen. Saksan hyökättyä pian Suomen talvisodan päättymisen jälkeen huhtikuussa 1940 Tanskaan ja Norjaan kenr.luutnantti Holmquist joutui roolissaan asettamaan johtamansa maavoimat nopeasti valmiustilaan.
Holmquist edusti Ruotsin armeijaa sotilaiden hiihtomestaruuskilpailuissa Oslossa 1930. Hän toimi puheenjohtajana yhdistyksessä, jonka tavoitteena oli aktivoida ruotsalaisten hiihtämistä ja varapuheenjohtajana Ruotsin hiihtoliitossa. Vuonna 1924 perustettiin Kansainvälinen hiihtoliitto (FIS), jonka ensimmäiseksi puheenjohtajaksi valittiin Ivar Holmquist. Hän oli keskeisiä toimijoita oman kansainvälisen liiton muodostamiseksi hiihtourheilulle. Tässä tehtävässä hän oli 10 vuotta eli vuoteen 1934. Tänä aikana FIS loi omat MM-hiihdot ja hiihtolajeista tuli merkittävä osa talviolympialaisia, jotka käynnistyivät vuonna 1924. Osallistuminen olympialaisiin ei ensimmäisissä kisoissa ollut itsestään selvää. Lisäksi alppilajien mukanaottaminen olympiaohjelmaan ja talvikisojen järjestäminen aiheuttivat epäilyksiä, joita Holmquist liiton puheenjohtajana joutui ratkomaan. Holmquist oli roolissaan sotilastyönsä asemapaikoilla aktiivinen, kun luotiin Bodenin ja Östersundin kansainväliset hiihtokisat 1930-luvulla.
Mäkihypyn maailmancup 2011–2012
Anders Bardal varmisti miesten kokonaiskilpailun voiton kauden päätösosakilpailussa ja Sarah Hendrickson naisten kokonaiskilpailun voiton kauden kolmanneksi viimeisessä kilpailussa Zaōssa.
Jääpallon Ruotsin-mestaruuskilpailut 1924
Vuoden 1923 jääpallon Ruotsin-mestaruuskilpailujen loppuottelussa kohtasivat Västerås SK ja IF Linnéa.
Alkuerät
6. tammikuuta 13. tammikuuta
Loppuottelu
17. helmikuuta 1924 Tukholmassa. Yleisöä 6 780
Ruotsin mestarit
Västerås SK: Artur Thunell, Oskar Fröjd, Manne Johansson, Erik Reuter, Erik "Hyttan" Karlsson, Folke Johansson, Georg "Lolle" Jonsson, Hjalmar Bergkvist, Bertil Reuter, Hilding "Hille" Johansson ja Bernt Eriksson.
Kozienicen piirikunta
Kozienicen piirikunta on yksi Masovian voivodikunnan piirikunnista. Piirikunnan arvioitu väkiluku oli vuoden 2019 lopussa 59 997. Siihen kuuluvat seitsemän kuntaa ovat Garbatka-Letnisko, Głowaczów, Gniewoszów, Grabów nad Pilicą, Kozienice, Magnuszew ja Sieciechów.
Kozienicen piirikunnalla on yhteistä rajaa Garwolinin, Rykin, Puławyn, Zwoleńin, Radomin, Białobrzegin ja Grójecin piirikuntien kanssa. vasen|pienoiskuva|220px|Piirikunnan väestöpyramidi 2014. Vuoden 2019 lopussa Kozienicen piirikunnan asukkaista 50,4 prosenttia oli naispuolisia ja 49,6 prosenttia miespuolisia. Alle 18-vuotiaat muodostivat 17,3 prosenttia piirikunnan väestöstä, työikäiset 59,7 prosenttia ja eläkeikäiset 23 prosenttia väestön keski-iän ollessa 42,2 vuotta. Vuonna 2019 piirikunnassa syntyi 513 lasta. Kozienicen piirikunnan väkiluvun ennakoidaan pienenevän 48 484 asukkaaseen vuoteen 2050 mennessä.
Los Angeles Timesin pommi-isku
Los Angeles Timesin pommi-isku oli terroriteko yhdysvaltalaisen sanomalehden toimituksessa 1. lokakuuta 1910. Räjähdyksestä syttyi tulipalo, jossa ainakin 20 lehden työntekijää sai surmansa ja vähintään yhtä monta loukkaantui. Monet saivat pysyviä vammoja.
Tuohon aikaan Los Angeles Timesin omistaja ja kustantaja oli Harrison Gray Otis. Hänet tunnettiin ammattiliittojen vastaisista pääkirjoituksistaan ja konservatiivisistä mielipiteistään. Pommi-isku tehtiin samaan aikaan kun kaupungissa lakkoiltiin metallialan järjestäytymisen puolesta. Pormestari palkkasi yksityisetsivän etsimään syyllisiä. Ammattiliitot kokivat toimet niihin kohdistuvana vainona. Ne palkkasivat syytetyille puolustusasianajajan.
MCC New York
oikea|pienoiskuva|Kuva vankilasta. Metropolitan Correctional Center, New York (lyh. MCC New York) on Yhdysvaltain liittovaltion hallinnon tutkintavankila mies- ja naisvangeille New York Cityn keskustassa. Yhdysvaltain oikeusministeriön alainen vankeinhoitolaitos ylläpitää vankilaa.
Adolf Reinhold Viktor Ehrnrooth
Adolf Reinhold Viktor Ehrnrooth (20. heinäkuuta 1832 Sulkava – 31. toukokuuta 1896 Helsinki) oli suomalainen Venäjän keisarikunnan armeijassa palvellut kenraalimajuri.
Ehrnroothin vanhemmat olivat aliluutnantti Carl Adolf Ehrnrooth ja Henrietta Carolina Telén ja puoliso vuodesta 1867 Olga De la Gardie. Ministeri Leo Ehrnrooth oli heidän poikansa. Senaattori Sten Carl Tudeer oli Ehrnroothin vävy.
Lateral Constraint
Lateral Constraint on suomalaisen metalliyhtyeen Gloria Mortin neljäs studioalbumi. Se julkaistiin vuonna 2012 levymerkillä Cyclone Empire.
Kathrine Narducci
Kathrine Narducci (s. 22. marraskuuta 1965) on yhdysvaltalainen näyttelijä. Hän teki näyttelijädebyyttinsä vuoden 1993 elokuvassa Jäähyväiset kummisedälle. Vuosina 1999–2007 hän näytteli Charmaine Buccon roolia televisiosarjassa Sopranos, josta hänet tunnetaan parhaiten.
Narducci syntyi amerikanitalialaiseen perheeseen ja varttui italialaiskorttelissa East Harlemissa New Yorkissa. Perheen isällä oli yhteyksiä mafiaan, ja hänet ammuttiin Narduccin ollessa 10-vuotias.
Malmilampi
Malmilammen lounaispuolella on Hakjärven luonnonsuojelualue ja koillispuolella Pirttimäen luonnonsuojelualue. Malmilammen ja Pikku Sorlammen välissä on hiidenkirnuja.
Malmilammen korpinotko on noin neljän hehtaarin laajuinen ja se edustaa tyypillistä korpea. Notkon puustoon kuuluu muun muassa tervaleppä ja paatsama. Aluskasvillisuuden lajeja ovat muun muassa mustikka, tähtisara ja tupasvilla.
Pikku Sorlampi
Pikku Sorlampi on noin hehtaarin laajuinen järvi läntisessä Espoossa seitsemisen kilometriä Espoon keskuksesta pohjoisluoteeseen. Virallisen kaupunginosajaon mukaan se sijaitsee Vanha-Nuuksion kaupunginosassa. Nuuksion Pitkäjärvi sijaitsee Pikku Sorlammen länsipuolella ja Bodomjärvi itäpuolella. Pikku Sorlampi sijaitsee kumpaistakin huomattavasti korkeammalla. Pikku Sorlammen kaakkoispuolella sijaitsee Sorlampi, etelässä on Hakjärvi ja pohjoisessa useita lampia ja järviä, kuten Malmilampi, Lintulampi ja Hynkänlampi.
Pikku Sorlampi sijaitsee Mankinjoen valuma-alueella, joka on kolmannen jakovaiheen vesistöalue Suomenlahden rannikkoalueen päävesistössä.
Konstruktivismi (matematiikka)
Konstruktivismi on matematiikan filosofian suuntaus, jonka mukaan matemaattisen entiteetin olemassaolon todistamiseksi se on välttämättä ensin löydettävä (tai ”konstruoitava”).
Konstruktivistinen matematiikka hyödyntää intuitionistista logiikkaa.
Nikolai Balbošin
Nikolai Fjodorovitš Balbošin (, s. 8. kesäkuuta 1949 Potsdam, Saksa) on Neuvostoliittoa urheilu-urallaan edustanut kreikkalais-roomalaisen tyylin painija, olympiavoittaja, maailman- ja euroopanmestari.
Kasimir Jagiellon
Liettuan suuriruhtinaaksi
Kasimir Jagiellon nousi valtaan Žygimantas Kestutisin murhan aiheuttaman sekasorron keskellä. Murhan jälkeen useat tahot taistelivat Liettuan herruudesta ja liettualainen aatelisista koostunut Jonas Goštautasin johtama ryhmä kutsui suuriruhtinaaksi Jagellon pojan Kasimir Jagiellon. Kasimir oli tuolloin 13-vuotias. Perimisjärjestyksessä Kasimiria ennen ollut hänen vanhempi veljensä Vladislav III suostui Kasimirin valintaan hänen itsensä ollessa osallisena Unkarin kruununperimiskiistoissa. Kasimir asetettiin suuriruhtinaaksi 22. kesäkuuta 1440. Valtaa kuitenkin käytti todellisuudessa Goštautasin ympärille järjestäytynyt ylhäisaateliston neuvosto. Kasimirin tultua valtaan alkoi Liettuan olojen rauhoittaminen, mikä tapahtui sodalla kapinoivaa Smolenskia vastaan. Kiovan ruhtinaaksi valittiin Kasimirin serkku Olelka. Valtaa tavoitelleelle Švitrigailalle annettiin Volynia ja Podolia.
Nikolai Balbošin
Vuonna 2006 Balbošin nimettiin Painin kansainväliseen hall of fameen.
Kalliosirkkuli
Kalliosirkkuli (Amphispiza quinquestriata) on sirkkuleihin kuuluva lintulaji. Lajia tavataan Pohjois-Amerikasta.
Koko ja ulkonäkö
Kalliosirkkuli voi kasvaa 13–15 cm pitkäksi. Sukupuolet muistuttavat toisiaan ulkonäöltään. Kalliosirkkulin päälaki, selkä ja siivet ovat väriltään punertavan ruskeat. Pää on harmaa ja nokan ympärystä on musta. Silmäkulmajuova on valkoinen ja viiksijuova harmaa. Linnun kurkku, rinta ja kyljet ovat harmaat ja rinnassa on musta laikku. Kalliosirkkulin vatsa on väriltään valkoinen.
Levinneisyys ja elinympäristö
Kalliosirkkulia tavataan Yhdysvalloista Arizonan eteläosista ja Meksikosta. Lajin elinympäristöä ovat kuivat kalliorinteiden pensaikot. Sen ravintoa ovat hyönteiset sekä lisäksi siemenet ja marjat. Kalliosirkkuli rakentaa kuppimaisen pesän pensaaseen kasvimateriaaleista ja naaras munii 3–4 valkoista munaa.
Kasimir Jagiellon
Puolan kuninkaaksi
Kasimirin veli Vladislav kaatui vuonna 1443 turkkilaisia vastaan käydyssä taistelussa Varnassa. Kasimir oli tämän jälkeen ainoa kruununtavoittelija. Hän olisi kuitenkin halunnut kruunun mieluummin perintönä kuin Puolan kruununneuvoston valitsemana. Tämä johti pitkiin neuvotteluihin puolalaisen aatelin kanssa, joka olisi halunnut Kasimirin liittävän Liettuan Puolaan. Tätä ajatusta puolestaan vastusti liettualainen aateli. Lopulta vuonna 1446 Brest-Litovskissa pidetyssä kokouksessa päätettiin Liettuan valtiollisen aseman säilymisestä, mutta Liettuan oli annettava alueita Volyniassa ja Podoliassa Puolalle. Lopulta kesäkuussa 1447 Kasimir kruunattiin Puolan kuninkaaksi nimellä Kasimir IV. 220px|thumb|vasen|Puolan ja Liettuan alueet vuonna 1466.
Kuoleman jälkeen
220px|thumb|oikea|Kasimirin hauta [[Wawelin katedraalissa Krakovassa.]] Kasimirin onnistui perhesiteiden avulla vahvistaa Jagellon suvun asemaa tuntuvasti. Hänen Böömin ja Unkarin kuninkaaksi nousseen poikansa Vladislaus II:n lisäksi hänen kolmesta muusta pojastaan tuli vuorotellen Puolan kuninkaita ja Liettuan suuriruhtinaita. Laajojen perhesiteiden takia myös esimerkiksi Saksalaisen ritarikunnan viimeinen suurmestari Albrekt Brandenburgilainenkin oli sukua Kasimirille. Kasimirin Pommerin valloituksesta kehitettiin Saksassa myöhemmin ajatus siitä, että Puola oli jakanut Preussin. Tätä käytettiin perusteluna kun Preussi havitteli myöhemmin alueita Puolasta.
Kasimirin tyttäret menivät naimisiin Euroopan eri kuningassukujen kanssa, ja niinpä 2000-luvun alussa kaikkien Euroopassa hallinneiden monarkkien sukupuusta löytyi yhteys Kasimiriin.
MDC Guaynabo
oikea|pienoiskuva|Kuva vankilasta. Metropolitan Detention Center, Guaynabo (lyh. MDC Guaynabo) on Yhdysvaltain liittovaltion hallinnon tutkintavankila mies- ja naisvangeille Guaynabossa Puerto Ricolla. Yhdysvaltain oikeusministeriön alainen vankeinhoitolaitos ylläpitää vankilaa.
Karl Weidmann
Karl Weidmann (s. 4. heinäkuuta 1931) on sveitsiläinen kilpauransa päättänyt soutaja.
Weidmann saavutti perämiehellisissä nelikoissa olympiahopeaa Helsingissä 1952. EM-kilpailuista hän voitti kaksi pronssimitalia.
Mauno Savolainen
Mauno “Manu” Savolainen (s. 22. syyskuuta 1948 Kymi) on suomalainen yrittäjä, VMP Groupin ja sen suurimman tytäryhtiön VMP Varamiespalvelun perustaja ja talousneuvos. VMP Groupin perustanutta ja perheyhtiön omistajiin edelleen kuuluvaa Savolaista pidetään yhtenä suomalaisen henkilöstöpalvelualan uranuurtajista.
Ura
Savolaisella on takanaan pitkä ura yrittäjänä. Vuonna 1988 Savolainen perusti Varamiespalvelu-Yhtiöt toimittuaan tätä ennen kymmenen vuotta yrittäjänä muilla toimialoilla. Hän avasi yrityksen ensimmäisen toimipisteen Turkuun yhdessä vaimonsa Riitta Savolaisen kanssa Suomessa silloin vallinneen työvoimapulan aikana.
Vuonna 1989 Savolainen laajensi Varamiespalvelun toimintaa perustamalla palvelualueet Helsinkiin, Lahteen, Ouluun ja Tampereelle. Yhtiö nousi nopeaan kasvuun erityisesti franchisekonseptin käyttöönoton (1997) jälkeen.
Vuonna 2008 Savolainen siirsi oman 60-vuotissyntymäpäivänsä yhteydessä yhtiön hallituksen puheenjohtajuuden vaimolleen Riitta Savolaiselle.
Savolainen on sittemmin siirtynyt eläkkeelle yhtiön päivittäisestä toiminnasta, mutta vaikuttaa edelleen mm. kulttuuri- ja urheilupiireissä. Erityisesti nuorten työllistyminen on Savolaiselle tärkeä asia, mikä näkyy myös VMP Groupin nykyisessä toiminnassa.
Mario Rapisardi
Mario Rapisardi (1844–1912) oli italialainen runoilija, vuodesta 1875 Italian kirjallisuudenhistorian professori Catanian yliopistossa. Rapisardin runoelmien pääsävynä on historiallis-filosofinen mietiskely ja taipumus vertauskuvallisuuteen sekä myös ankara satiiri vastustajia kohtaan. Niistä merkittävimpiä ovat ihmiskunnan kehitysvaiheita kuvaava Palingenesi (1868) ja nykyajassa liikkuva Lucifero (1878), trilogia Giobbe (1885), Atlantide (18S9), runonäytelmä Manfred, runokokoelmat Ricordanze (1872) ja Giustizia (1883). Runoelmistaan Rapisardi itse julkaisi valikoiman Versi scelti e riveduti (1888). Kootut teokset ilmestyivät 1894–1897.
Costco
Historiaa
Kuluttajille sallitun noutotukun idean kehitti kalifornialainen Sol Price poikansa Robertin kanssa. Isä Sol oli vuonna 1954 perustanut liittovaltion virkailijoille tarkoitetun halpamyymäläketjun FedMartin, jonka hän jätti 1970-luvun puolivälissä. Isä ja poika avasivat vuonna 1976 ensimmäisen warehouse clubin Howard Hughesin vanhoihin lentokonehangaareihin San Diegossa. Ensimmäinen voitollinen vuosi oli 1979, ja vuonna 1980 neljä myymälää Kaliforniassa ja Arizonassa käsittävä yritys listautui pörssiin. Jeff Brotman ja Jim Sinegal avasivat ensimmäisen Costco-varastomyymälän Seattleen vuonna 1983. Sinegal oli aiemmin työskennellyt sekä FedMartissa että Price Clubissa. Kahta vuotta myöhemmin Costco Warehouse Corporation listautui NASDAQ-pörssiin. Vuonna 1991 Costco järjesti osakeannin ja sai 200 miljoonaa dollaria uutta pääomaa laajentuakseen ja maksaakseen velkojaan. Vuonna 1993 Costco fuusioitui The Price Companyn kanssa, ja muodostui Price/Costco Inc. Vuonna 1997 muista fuusiossa tulleista toimialoista muodostettiin Price Enterprises, Inc., ja varastomyymäläyrityksen nimeksi tuli Costco Companies Inc. Vuonna 1998 Costco laajeni Yhdysvalloista Kanadaan, Britanniaan, Etelä-Koreaan ja Japaniin, ja seuraavana vuonna yhtiön organisaatiojärjestelyjen myötä nimeksi tuli Costco Wholesale Corporation.
Vuonna 2019 Costco avaa 440 miljoonaa Yhdysvaltain dollaria maksaneen kanafarmin Nebraskassa. Sen avulla Costco saa tuotettua 100 miljoonaa kanaa vuodessa, mikä on 40 prosenttia sen kananlihan tarpeesta. Costco teki investoinnin, koska Yhdysvaltojen kana-alalle oli muodostunut oligopoli.
Liikeidea
Costco tarjoaa asiakkailleen kolmenlaista vuosimaksullista jäsenyyttä. Business-jäsenyys on tarkoitettu yrittäjille heidän ammatti- ja kotitaloushankintoihinsa, kun taas Gold Star -jäsenyys on avoin yksityistalouksille. Kolmas jäsenyystapa Executive maksaa kaksi kertaa muita jäsenyyksiä enemmän (110 dollaria vuonna 2015) ja tarjoaa mahdollisuuden hankkia tavaroiden ohella edullisesti myös vakuutuksia, eläkesäästöohjelmia, autoja, asunto- ja kulutusluottoja, henkilösuojapalveluja, henkilökohtaisten sekkien painatusta ja erilaisia pienyritysten tarvitsemia palveluja. Executive-jäsenet saavat myös 2 prosentin vuosipalautukset ostoksistaan.
Costco-ketjun myymälät ovat keskipinta-alaltaan 13 360 neliömetriä, mikä on noin puolitoista jalkapallokenttää. Costco ja muut warehouse clubit pyrkivät kustannusten karsimiseen kaikessa mahdollisessa: varastomyymälät sijaitsevat teollisuusalueiden isoissa halleissa, henkilökuntaa on minimimäärä, sähköä säästetään muun muassa kattoikkunoiden avulla, tavarat ovat noutovarastossa kuljetuslavoilla eikä mitään pakkaus- tai kuljetuspalveluja tarjota. Elintarvikkeet ovat saatavilla isoissa tukku- tai suurtalouspakkauksissa, ja mainontaa käytetään vain uuden myymälän avauksen yhteydessä.
Costcon oma merkki elintarvikkeissa on Kirkland Signature. Useimmissa Costco-varastomyymälöissä on myös pikaruokaravintola. Jäsenille myydään myös valmismatkoja nimellä Costco Travel.
Luettelo YK:n pakkausnumeroista 1501–1600
Alla on esitetty YK:n asettamat kemikaalien sekä teollisten valmisteiden pakkaus- ja kuljetusmerkinnät aineille, joiden YK-numerot ovat 1501–1600.